প্রকাশের আগেই অযোগ্যদের নামের তালিকা ফাঁস!

কলকাতা: সুপ্রিম কোর্টের (Supreme Court) নির্দেশে শনিবার অযোগ্যদের তালিকা (SSC tainted list) প্রকাশ করার কথা স্কুল সার্ভিস কমিশনের (SSC)। সাত দিনের মধ্যে প্রকাশ করতে হবে অযোগ্য প্রার্থীদের তালিকা। এমনই নির্দেশ দিয়েছিল সুপ্রিম কোর্ট। সেই নির্দেশ মেনে শনিবার অযোগ্য তথা টেন্টেড প্রার্থীদের তালিকা প্রকাশ করবে এসএসসি। শুক্রবার সুপ্রিম কোর্টে চলা মামলার শুনানিতে এসএসসির আইনজীবী কল্যাণ বন্দ্যোপাধ্যায় জানিয়েছেন, প্রায় ১,৯০০ অযোগ্য শিক্ষকের নামের তালিকা তৈরি হয়েছে। এসএসসির তালিকা প্রকাশ করার আগেই অযোগ্যদের তালিকা ফাঁস হল বিভিন্ন সংবাদমাধ্যমে! আর এই নিয়ে মাথায় হাত কমিশনের।

সূত্রের মারফত জানা যাচ্ছে দুপুর তিনটের পর অযোগ্যদের তালিকা প্রকাশ করা হবে। তবে নির্দিষ্ট কোন সময়ের এখনও জানা যায়নি। আজ দুটি তালিকা প্রকাশিত করবে এসএসসি , অর্থাৎ অযোগ্য প্রার্থী তালিকা এবং অযোগ্য প্রার্থী যারা এখনো অবধি পরীক্ষার দেওয়ার জন্য আবেদন করেছেন তাদের তালিকা । এদিকে তালিকা প্রকাশ্যে আসতেই তোলপাড় হয়ে উঠেছে রাজ্য রাজনীতি। এই অযোগ্যদের তালিকায় নাম খুঁজে পাওয়া গিয়েছে শাসকদলের একাংশের। জানা যাচ্ছে, ওই অযোগ্যদের তালিকায় তৃণমূলের (TMC) অঞ্চল সভাপতির নাম রয়েছে। এমনকি এক বিধায়কের মেয়ের নামও রয়েছে বলে সূত্রের দাবি। আবার তৃণমূলের এক পূর্ত কর্মাধ্যক্ষের ছেলের নামও রয়েছে বলে জানা যাচ্ছে। জানা গিয়েছে, নবম-দশমে শিক্ষক নিয়োগের ক্ষেত্রে দাগির প্রার্থীর সংখ্যা ৯৯৩ জন। একাদশ ও দ্বাদশ শ্রেণিতে শিক্ষক নিয়োগের ক্ষেত্রে দাগি প্রার্থীর তালিকা ৮১০ জন। এর মধ্যে নবম দশমে ওএমআর শিট (OMR) জালিয়াতি করে চাকরি পেয়েছেন ৮০৮ জন। এছাড়া rank জাম্প করে চাকরি পেয়েছেন বহু।

আরও পড়ুন: রাহুলের পদযাত্রায় কাকে পাঠাচ্ছে তৃণমূল? জানুন বড় আপডেট

এবার মমতাকে মুখ্যমন্ত্রী পদ থেকে ইস্তফা দেওয়ার হুঙ্কার দিলেন বিরোধী দলনেতা শুভেন্দু অধিকারী।যারা রাজ্যের তরুণ প্রজন্ম ও যুব সম্প্রদায়ের ভবিষ্যৎ নিয়ে খেলে তাদের দৃষ্টান্তমূলক সাজা হওয়া উচিত। বাংলা এবার বিচার চায়। কেন্দ্রীয় শিক্ষা প্রতিমন্ত্রী সুকান্ত মজুমদার বলেন, “এ হল স্বজনপোষণ ও দুর্নীতির চরম উদাহরণ। প্রকৃতপক্ষে তালিকায় অনেক বেশি নাম থাকার কথা সরকার লুকোচ্ছে।

বৃহস্পতিবার এই সংক্রান্ত মামলা সুপ্রিম কোর্টে উঠলে আদালত জানিয়েছে, একজনও অযোগ্য প্রার্থী তালিকায় ঢুকলে ফল ভুগতে হবে এসএসসিকে। সুপ্রিম কোর্টের বিচারপতি সঞ্জয় কুমার জানিয়েছেন, চিহ্নিত অযোগ্যরা কোনওভাবেই পরীক্ষায় বসতে পারবেন না। তালিকায় ঢুকলে ব্যবস্থা নেওয়া হবে। স্কুল সার্ভিস কমিশনকে এইভাবেই হুঁশিয়ারি দিয়েছেন বিচারপতি। যোগ্য শিক্ষকদের মধ্যে যারা ফের নতুন করে নিয়োগ পরীক্ষায় বসবেন, তারা নবম-দশম এবং একাদশ-দ্বাদশ শ্রেণি, উভয় ক্ষেত্রেই সুযোগ পাবেন। তাদের প্রভিশনাল অ্যাডমিট কার্ডও ইতিমধ্যে দেওয়া হয়ে গিয়েছে। ফলে আগামী ৭ ও ১৪ সেপ্টেম্বর পরীক্ষায় আর কোন বাধা রইল না।

অন্য খবর দেখুন